Oglas

Ilka Štuhec na poti do druge zmage v svetovnem pokalu. Foto: Reuters

Ilka Štuhec še drugič zmagala Lake Louisu

Nastop Ilke Štuhec na 2. smuku v Lake Louisu

Mariborčanka je znova odlično opravila svojo nalogo. Ko je za njo s številko 9 11 stotink zaostala Lara Gut, je bilo jasno, da jo bo težko katera smučarka zrinila z vrha. Švicarka je bila na dveh vmesnih časih za drobec hitrejša od Štuhčeve, a je v cilju morala priznati premoč 26-letni Slovenki.

V nadaljevanju se je zaradi oblakov še nekoliko poslabšala vidljivost na progi, kar je otežilo delo tekmicam. V petek drugouvrščena Italijanka Sofia Goggia je s številko 21 smučala skoraj sekundo in pol počasneje in končala na 12. mestu.

Na tretje mesto se je uvrstila Madžarka Edit Miklos, ki je odprla smuk. To so njene druge stopničke v karieri, tretja je bila že januarja 2015 v St. Moritzu.

Čakati, kaj se bo zgodilo, je bolj stresno

"Včeraj sem se poskušala čim bolj umiriti, odmakniti od evforije in vsega ter se pripraviti na novo tekmo. Lažje je priti iz ozadja, ko so že vsi glavni favoriti v cilju, kot pa peljati na začetku in čakati, kaj se bo zgodilo. To je bolj stresno," je za TV Slovenija povedala Štuhčeva.

Smuk so pred začetkom skrajšali zaradi spremenljivih vremenskih razmer. V nedeljo bo v Lake Louisu še superveleslalom. Prenos na TV SLO 2 in MMC-ju se bo začel ob 18.55.

To je osma slovenska zmaga v smuku. Dve ima tudi Andrej Jerman, štiri pa Tina Maze, ki ima v svetovnem pokalu skupaj 26 zmag. Zanimivo je, da Mazejeva nikoli v karieri ni slavila v dveh dneh zapored. 9. decembra 2012 je bila v St. Moritzu v veleslalomu najboljša dva dni po zmagi v superkombinaciji.

Končni vrstni red: 1. I. ŠTUHEC SLO 1:24,95 2. L. GUT ŠVI +0,11 3. E. MIKLOS MAD 0,43 4. C. SUTER ŠVI 0,54 5. K. KLING ŠVE 0,73 6. M. PUCHNER AVT 0,95 7. L. ROSS ZDA 1,02 8. N. FANCHINI ITA 1,27 9. T. WEIRATHER LIE 1,32 10. J. SCHNARF ITA 1,35 11. S. COOK ZDA 1,38 12. S. GOGGIA ITA 1,45 13. M. SHIFFRIN ZDA 1,46 14. E. FANCHINI ITA 1,60 15. V. REBENSBURG NEM 1,65

Odstop: Siebenhofer, Suter ...

Skupni vrstni red (6/37): 1. M. SHIFFRIN ZDA 358 2. L. GUT ŠVI 230 3. S. GOGGIA ITA 207 4. I. ŠTUHEC SLO 200 5. W. HOLDENER ŠVI 168 6. N. LÖSETH NOR 165 7. P. VLHOVA SLK 157 8. T. WORLEY FRA 140 9. V. VELEZ ZUZULOVA SLK 130 10. K. KLING ŠVE 115 ... 19. A. DREV SLO 66 42. A. BUCIK SLO 33 56. M. FERK SLO 19 63. T. ROBNIK SLO 12

Smuk (2/8): 1. I. ŠTUHEC SLO 200 2. L. GUT ŠVI 130 3. K. KLING ŠVE 105 4. S. GOGGIA ITA 102 5. E. MIKLOS MAD 86 6. L. ROSS ZDA 65 7. S. COOK ZDA 64 8. J. SCHNARF ITA 62 9. V. REBENSBURG NEM 61 . C. SUTER AVT 61

Ilka Štuhec še drugič zmagala Lake Louisu